ĮSAKYMAS

**DĖL IKIMOKYKLINIO IR PRIEŠMOKYKLINIO UGDYMO ORGANIZAVIMO ŠVIETIMO ĮSTAIGOSE KARANTINO METU**

2020 m.gruodžio 31 d. Nr. ĮS-2922

Kaunas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 16 punktu, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.9.1 papunkčiu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“, atsižvelgdamas į didėjantį gyventojų sergamumą ir siekdamas suvaldyti COVID-19 ligos (koronaviruso infekcijos) plitimą švietimo įstaigose:

1. N u r o d a u:
	1. organizuojant ikimokyklinį ir priešmokyklinį ugdymą vadovautis Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“, 2.2.9.1 papunkčiu nustatytomis rekomendacijomis.
	2. atsižvelgiant į poreikį organizuoti kontaktinį ikimokyklinį ir priešmokyklinį ugdymą, ir maitinimą švietimo įstaigose ikimokyklinio ir priešmokyklinio amžiaus vaikams, kurių abu tėvai (įtėviai, globėjai, atstovai pagal įstatymą)neturi galimybių dirbti nuotoliniu būdu;
	3. priimti ikimokyklinio ir priešmokyklinio amžiaus vaikus į švietimo įstaigą tėvams (įtėviams, globėjams, atstovams pagal įstatymą)pateikus dokumentą, įrodantį, kad jieabu negali dirbti nuotoliniu būdu, savo darbo funkcijas privalo atlikti darbo vietoje;
	4. matuoti kiekvieną dieną mokinių kūno temperatūrą, prieš priimant juos į švietimo įstaigą, priimti tik sveikus mokinius;
	5. užtikrinti valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.

2. Šis įsakymas galioja iki karantino Lietuvos Respublikoje atšaukimo dienos.

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

Jonas Petkevičius

2020-12-31